ଯାହାର ଏକମାତ୍ର ବିକଳ୍ପ ହେଉଛି ସାମାଜିକ ଦୂରତ୍ୱ । ଗୋଟିଏ ପଟେ ସାମାଜିକ ଦୂରତ୍ୱକୁ ସଫଳ କରିବାକୁ ସରକାର ସାରା ଦେଶରେ ଲକ୍ ଡାଉନ୍ ନିୟମକୁ କଡ଼ାକଡ଼ି କରିଛନ୍ତି ।
ଅନ୍ୟପଟେ ଏଥିରେ ଯେମିତି ଜନଜୀବନ ପ୍ରଭାବିତ ନ ହୁଏ ସେଥିପାଇଁ ବିକଳ୍ପ ମାଧ୍ୟମ ଆପଣେଇବାକୁ ମଧ୍ୟ ପ୍ରୋତ୍ସାହିତ କରୁଛନ୍ତି । ଏଦିଗରେ ଘର ହୋଇଛି ସୁରକ୍ଷିତ ଓ ନୂଆ ଶ୍ରେଣୀଗୃହ ।
ଲକ୍ ଡାଉନ୍ ପାଇଁ ମାର୍ଚ୍ଚ ୧୬ରୁ ରାଜ୍ୟର ସବୁ ଶିକ୍ଷାନୁଷ୍ଠାନ ବନ୍ଦ ରହିଛି । ଏପରିକି ଖରାଛୁଟି ପୂର୍ବରୁ ସ୍କୁଲ ସବୁ ବନ୍ଦ କରି ଦିଆଯାଇଛି ।
ଜୁନ୍ ୧୬ ତାରିଖ ପର୍ଯ୍ୟନ୍ତ ସ୍କୁଲ ସବୁ ବନ୍ଦ ରହିବ । ଏହି ପରିସ୍ଥିତିରେ ପିଲାଙ୍କ ପାଠପଢ଼ା ଯେମିତି ପଛେଇ ନ ଯାଏ ସେଥିପାଇଁ ଖୋର୍ଦ୍ଧା ଜିଲ୍ଲାରେ ଶିକ୍ଷା ସଂଯୋଗ କାର୍ଯ୍ୟକ୍ରମ ଆରମ୍ଭ ହୋଇଛି ।
କିଛି ଦିନ ହେବ ଜିଲ୍ଲାର ୧୦ ବ୍ଲକ୍ ଓ ଭୁବନେଶ୍ୱର ମହାନଗର ନିଗମ ଅଞ୍ଚଳର ସମସ୍ତ ଛାତ୍ରଛାତ୍ରୀଙ୍କୁ ଏକ ହ୍ୱାଟସ୍ ଆପ୍ ଗ୍ରୁପରେ ପଢ଼ାଯିବାକୁ ସମସ୍ତ ପ୍ରକାର ବ୍ୟବସ୍ଥା ହୋଇଥିଲା ।
ରବିବାର ପ୍ରଥମ ଦିନରେ ହ୍ୱାଟସ୍ ଆପ୍ ଗ୍ରୁପ୍ ମାଧ୍ୟମରେ ଶିକ୍ଷକ ଶିକ୍ଷୟିତ୍ରୀମାନେ ପିଲାମାନଙ୍କୁ ସ୍ୱାଗତ ଜଣାଇଥିଲେ । ସୋମବାରଠାରୁ ପିଲାମାନଙ୍କୁ ବିଭିନ୍ନ ବିଷୟରେ ପାଠପଢ଼ା ଆରମ୍ଭ ହେବ ।
ଏ ବାବଦରେ ଖୋର୍ଦ୍ଧା ଜିଲ୍ଲା ଶିକ୍ଷା ଅଧିକାରୀ ବନ୍ଦନା ମହାପାତ୍ର କହିଛନ୍ତି, ପ୍ରଥମ ଦିନରେ ଶିକ୍ଷକମାନେ ଭିଡିଓ କ୍ଲିପ୍ ତଥା ଭଏସ୍ ମେସେଜ୍ ମାଧ୍ୟମରେ ଛାତ୍ରଛାତ୍ରୀଙ୍କୁ ଶିକ୍ଷା ସଂଯୋଗ କାର୍ଯ୍ୟକ୍ରମକୁ ସ୍ୱାଗତ କରିଥିଲେ ।
ଯେଉଁଠାରେ ଛାତ୍ରଛାତ୍ରୀଙ୍କୁ କରୋନା ସମ୍ପର୍କରେ କୁହାଯାଇ ସ୍ୱାଗତ କରାଯାଇଥିଲା । ସବୁ ଶ୍ରେଣୀ ପାଇଁ କେବଳ ଅଲଗା ଅଲଗା ହ୍ୱାଟସ୍ ଆପ୍ ଗ୍ରୁପ୍ କରାଯାଇନି ବରଂ ବିଷୟକୁ ନେଇ ମଧ୍ୟ ହ୍ୱାଟସ୍ ଆପ୍ ଗ୍ରୁପ୍ କରାଯାଇଛି ।
ଜୁନ୍ ୨୦ ପର୍ଯ୍ୟନ୍ତ ପିଲାମାନଙ୍କୁ ବିଭିନ୍ନ ବିଷୟରେ ଅନ୍ ଲାଇନ୍ରେ ପାଠ ପଢ଼ାଯିବ । ପରବର୍ତ୍ତୀ ସମୟରେ ଏହି ହ୍ୱାଟସ୍ ଆପ୍ ଗ୍ରୁପକୁ ସନେ୍ଦହ ଦୂର ପାଇଁ ବ୍ୟବହାର କରାଯିବ ।
ଅର୍ଥାତ ପିଲାମାନେ ନିଜ ସନେ୍ଦହ /ସମସ୍ୟା ଏହି ଗ୍ରୁପରେ ଲେଖିବେ ଓ ସଂପୃକ୍ତ ଶିକ୍ଷକ, ଶିକ୍ଷୟିତ୍ରୀ ପିଲାମାନଙ୍କୁ ତାଙ୍କ ପ୍ରଶ୍ନର ଉତ୍ତର ଦେବେ ।
ଏ ବାବଦରେ ସ୍କୁଲ ଓ ଗଣଶିକ୍ଷାମନ୍ତ୍ରୀ ସମୀର ରଞ୍ଜନ ଦାସ କହିଛନ୍ତି ରାଜ୍ୟର ସରକାରୀ ସ୍କୁଲଗୁଡ଼ିକରେ ସୀମିତ ଭିତ୍ତିଭୂମି ଥିଲେ ମଧ୍ୟ ପିଲାମାନେ କିପରି ଏହାର ସଦୁପଯୋଗ କରି ଡିଜିଟାଲରେ ପାଠ ପଢ଼ିପାରିବେ ସେଥିପାଇଁ ବିଭାଗ ସମସ୍ତ ବନେ୍ଦାବସ୍ତ କରୁଛି ।
ସରକାରୀ ସ୍କୁଲର ଶିକ୍ଷକ ଶିକ୍ଷୟିତ୍ରୀମାନଙ୍କୁ ଏନସିଆରଟି ଦ୍ୱାରା ପ୍ରଦାନ କରାଯାଇଥିବା ଦୀକ୍ଷା ଆପ୍ ସାହାଯ୍ୟରେ ନବମ ଓ ଦଶମ ଶ୍ରେଣୀ ପିଲାଙ୍କୁ ପାଠ ପଢ଼ାଇବା ପାଇଁ ପରାମର୍ଶ ଦିଆଯାଇଛି ।
ସେହିପରି ଦ୍ୱିତୀୟରୁ ଅଷ୍ଟମ ଶ୍ରେଣୀ ପିଲାମାନଙ୍କୁ ୯ଟି ବିଭିନ୍ନ ଭାଗରେ ପଢ଼ାଯିବ । ପ୍ରାଥମିକ ପର୍ଯ୍ୟାୟରେ ଖୋର୍ଦ୍ଧା ଜିଲ୍ଲାର ସମସ୍ତ ସରକାରୀ ସ୍କୁଲରେ ଏହି ସୁବିଧା ଉପଲବ୍ଧ ହେବା ପରେ ଭିତ୍ତିଭୂମିକୁ ଦେଖି ଏହାକୁ ରାଜ୍ୟର ଅନ୍ୟ ସମସ୍ତ ଜିଲ୍ଲାରେ ଆରମ୍ଭ କରିବାକୁ ବିଭାଗ ଚିନ୍ତା କରୁଛି ।
ବେସରକାରୀ ଓ ଇଂରାଜୀ ମାଧ୍ୟମ ସ୍କୁଲଗୁଡିକ ଅନ୍ ଲାଇନ୍ ପାଠ ପଢ଼ା ଆରମ୍ଭ କରି ଦେଇଥିବା ବେଳେ ନିଜସ୍ୱ ଉଦ୍ୟମରେ ରାଜଧାନୀ କିଛି ସରକାରୀ ସ୍କୁଲ ମଧ୍ୟ ଏଦିଗରେ ନିଜଠାରୁ ଉଦ୍ୟମ ଦେଖାଇଛନ୍ତି ।
ୟୁନିଟ ୧ ସରକାରୀ ବାଳିକା ସ୍କୁଲରେ ପ୍ରାଧାନ ଶିକ୍ଷୟିତ୍ରୀଙ୍କ ନିଜସ୍ୱ ଉଦ୍ୟମରେ ଅନ୍ ଲାଇନ୍ ପାଠପଢ଼ା ଆରମ୍ଭ ହୋଇଛି ।
ସ୍କୁଲର ନବମ ଶ୍ରେଣୀରେ ପଢ଼ୁଥିବା ୧୧୯ ଜଣ ଛାତ୍ରଛାତ୍ରୀଙ୍କ ମଧ୍ୟରୁ ୭୩ ଜଣ ଛାତ୍ରୀଙ୍କ ପାଖରେ ସ୍କୁଲ ଅନ୍ ଲାଇନ୍ ମାଧ୍ୟମରେ ପହଞ୍ଚିପାରିଛି ।
ଏ ବାବଦରେ ୟୁନିଟ ୧ ବାଳିକା ବିଦ୍ୟାଳୟର ପ୍ରଧାନ ଶିକ୍ଷୟିତ୍ରୀ ସୁଜାତା ସାମନ୍ତରାୟ କହିଛନ୍ତି ଆମେ ସ୍କୁଲର ଅଷ୍ଟମ ଓ ନବମ ଶ୍ରେଣୀର ପିଲାମାନଙ୍କ ପାଇଁ ସ୍ୱତନ୍ତ୍ର ଟାଇମ୍ ଟେବୁଲ୍ ପ୍ରସ୍ତୁତ କରିଛୁ ।
ସ୍କୁଲର ଶିକ୍ଷକ/ଶିକ୍ଷୟିତ୍ରୀମାନେ ଏହି ପ୍ଲାଟଫର୍ମ ସହାୟତାରେ ଘରେ ରହି ପିଲାମାନଙ୍କୁ ବିଭିନ୍ନ ବିଷୟ ପଢ଼ାଉଛନ୍ତି ।
ଅଧିକାଂଶ ପିଲାଙ୍କ ପାଖରେ ଲ୍ୟାପଟପ୍, ଟ୍ୟାବ୍, ସ୍ମାର୍ଟଫୋନ୍ ନଥିବା ବେଳେ ଆମେ ସେମାନଙ୍କ ପାଇଁ ବିକଳ୍ପ ମାଧ୍ୟମ ଚିନ୍ତା କରୁଛୁ । ପିଲାମାନଙ୍କ ଅଭିଭାବକମାନେ ମଧ୍ୟ ଏ ଦିଗରେ ଆମକୁ ସାହାଯ୍ୟ କରୁଛନ୍ତି ।
ତେବେ ରାଜଧାନୀର ଅଧିକାଂଶ ସ୍କୁଲର ଅଧ୍ୟକ୍ଷମାନେ ପିଲାମାନଙ୍କ ପାଠପଢ଼ାରେ କୌଣସି କ୍ଷତି ହେବନାହିଁ ବୋଲି ଦୃଢ଼ୋକ୍ତି ବାଢ଼ିଛନ୍ତି ।
ସେମାନଙ୍କ କହିବା କଥା ସାଧାରଣତଃ ଏହି ସମୟରେ ଖରାଛୁଟି ପଡ଼ିଯାଏ । ପିଲାମାନେ ଘରେ ରହି ନିଜେ ନିଜର ପାଠ ପଢ଼ନ୍ତି ।
ଖରାଛୁଟି ପୂର୍ବରୁ ମାତ୍ର ୨ ସପ୍ତାହ ପର୍ଯ୍ୟନ୍ତ ପିଲାମାନେ ପାଠ ପଢ଼ିଥାନ୍ତି । ଯାହାକି କରୋନା ପାଇଁ ହୋଇପାରିଲା ନାହିଁ ।
ମାତ୍ର ବିଭିନ୍ନ ସ୍କୁଲ ପକ୍ଷରୁ ସିଲାବସକୁ ନେଇ ଅନ୍ ଲାଇନ୍ ପାଠପଢ଼ା ଆରମ୍ଭ ହୋଇଥିବା ବେଳେ ଏହା ଅନେକମାତ୍ରାରେ ପିଲାଙ୍କ ସମସ୍ୟାକୁ ଦୂର କରିବାରେ ସଫଳ ହୋଇ ପାରିବ ବୋଲି ଆମର ଆଶା ।
ଏ ବାବଦରେ ମଦର୍ସ ପବ୍ଲିକ୍ ସ୍କୁଲର ପ୍ରତିଷ୍ଠାତା ପଲ୍ଲି ପଟ୍ଟନାୟକ କହିଛନ୍ତି ଛୋଟ ଶ୍ରେଣୀରେ ପଢ଼ୁଥିବା ପିଲାମାନଙ୍କ ପାଇଁ ବ୍ୟସ୍ତ ହେବାର କୌଣସି କାରଣ ନାହିଁ ।
ଚଳିତ ବର୍ଷ ବୋର୍ଡ ଦେଉଥିବା ପିଲାମାନଙ୍କ ପାଇଁ ଯଦିଓ ଟିକେ ଚିନ୍ତା ଲାଗୁଛି ତଥାପି ସେମାନଙ୍କ ପାଇଁ ଅନ୍ଲାଇନ୍ ପାଠପଢ଼ା ଆରମ୍ଭ ହୋଇଯାଇଛି । ଆଉ ପିଲାମାନେ ମଧ୍ୟ ଏହାକୁ ବିକଳ୍ପ ଭାବି ପାଠ ପଢ଼ୁଛନ୍ତି ।
ରାଜଧାନୀର କିଛି ସ୍କୁଲ ବିଷୟ ଓ ଶ୍ରେଣୀକୁ ନେଇ ସମୟ ସାରଣୀ ପ୍ରସ୍ତୁତ କରିଛନ୍ତି ।
ରାଜଧାନୀ ସ୍ଥିତ କେନ୍ଦ୍ରୀୟ ବିଦ୍ୟାଳୟ-୧ ପାଖାପାଖି ୪୦୦୦ ପିଲାଙ୍କ ପାଇଁ ଅନ୍ ଲାଇନ୍ ପାଠପଢ଼ାର ବନେ୍ଦାବସ୍ତ କରିଛନ୍ତି । ଦିନ ୧୨ଟା ପର୍ଯ୍ୟନ୍ତ ପିଲାମାନଙ୍କୁ ଦୁଇଟି ସିଫ୍ଟରେ ପାଠପଢ଼ା ଯାଉଛି ।
ତେବେ ଏହି ସମୟରେ ପିଲାମାନେ ଯେପରି ନିଜର ହୋମୱାର୍କକୁ ନେଇ ଅଧିକ ଚାପଗ୍ରସ୍ତ ଅନୁଭବ ନ କରନ୍ତି ସେ ଦିଗରେ ସ୍କୁଲ କର୍ତ୍ତୃପକ୍ଷ ଧ୍ୟାନ ଦେଉଛନ୍ତି ।
ଏ ବାବଦରେ କେନ୍ଦ୍ରୀୟ ବିଦ୍ୟାଳୟ-୧ର ଅଧ୍ୟକ୍ଷ ଦାୟିତ୍ୱରେ ଥିବା ୱାଇ. ପଦ୍ମିନୀ କହିଛନ୍ତି ନେଟ୍ ୱର୍କ ସମସ୍ୟା ଯୋଗୁଁ ଅନେକ ସମୟରେ ଅନ୍ ଲାଇନ୍ ପାଠପଢ଼ା ବାଧାପ୍ରାପ୍ତ ହେଉଛି । ଆଗରୁ ଆମେ ଜୁମ୍ ଆପ୍ଲିକେସନ୍ରେ ପିଲାମାନଙ୍କୁ ପାଠ ପଢ଼ାଉଥିଲୁ ।
ମାତ୍ର ୱେବ୍ ସିକୁ୍ୟରିଟିକୁ ନେଇ ପ୍ରଶ୍ନ ଉଠିବା ପରେ ହ୍ୱାଟସ୍ ଆପ୍ ଓ ଗୁଗୁଲ୍ ଭଳି ପ୍ଲାଟଫର୍ମର ଉପଯୋଗ କରି ଆମେ ପିଲାମାନଙ୍କୁ ପାଠ ପଢ଼ାଉଛୁ ।
ସାଇ ଇଣ୍ଟରନ୍ୟାସନାଲ୍ ସ୍କୁଲ ମଧ୍ୟ ପିଲାମାନଙ୍କ ପାଇଁ ଏକ ଅନ୍ ଲାଇନ୍ ପ୍ଲାଟଫର୍ମର ଶୁଭାରମ୍ଭ କରିଛନ୍ତି । ଯାହାର ନାଁ ରଖିଛନ୍ତି ସାଇ କ୍ଲାଉଡ ସ୍କୁଲ ।
ଏଥିରେ ପିଲାମାନଙ୍କୁ ଅଡିଓ, ଭିଡିଓ ମଡୁ୍ୟଲରେ ସମସ୍ତ ବିଷୟର ପାଠ୍ୟକ୍ରମକୁ ଅପଲୋଡ କରାଯାଇଛି ।
ଏହାଛଡ଼ା ପିଲାମାନଙ୍କ ପାଇଁ ପୂର୍ବ ନିର୍ଦ୍ଧାରିତ ସମୟ ହିସାବରେ ଅନ୍ ଲାଇନ୍ ପାଠପଢ଼ା ହେଉଛି । ପିଲାମାନଙ୍କ ପାଇଁ ସ୍ୱତନ୍ତ୍ର ଭାବେ ସନେ୍ଦହ ଦୂର ସେସନ୍ ମଧ୍ୟ ରଖାଯାଉଛି ।
ପିଲାମାନଙ୍କ ବୁଝାମଣାକୁ ଅଧିକ ବଳିଷ୍ଠ କରିବା ପାଇଁ ଇଣ୍ଟେଲିଜେନ୍ସ ଫର୍ ଆସେସମେଣ୍ଟ ଉପରେ ମଧ୍ୟ ପାଠ ପଢ଼ା ଯାଉଥିବା ସାଇ ଇଣ୍ଟରନ୍ୟାସନାଲ୍ ସ୍କୁଲର ପ୍ରିନ୍ସିପାଲ ନିଳକଣ୍ଠ ପାଣିଗ୍ରାହୀ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
